[La ligiloj en tiu ĉi artikolo estas en la angla]
#000006
La ĉina termino “Jado” aŭ “Fei Cui” (翡翠) estis akaparita en la lastaj jaroj de eksterlandaj ĉinaj disidentoj kiel kodita esprimo por kritikado de la ĉina prezidento Xi Jinping. La tendenco verŝajne daŭros, ĉar ĉinaj politikaj disidentoj ĵus lanĉis “Jado-kampanjon“, alvokante eksigi la altan gvidanton.
#000007
Laŭ la Analytical Dictionary of Chinese Characters, “Fei Cui” origine referencas al birdospeco nomata Birdo kun Verdaj Plumoj (青羽鳥), Fei estas la maskla birdo dum Cui estas la ina partnero. Poste “Fei Cui” komencis reprezenti verdan jadon, la valorŝtonon kiu reprezentas noblecon, sanon kaj bonan fortunon en la tradicia ĉina kulturo.
#000008
Rilate sian strukturon, la ĉina hieroglifo “Fei” (翡) konsistas el du partoj: morfemo kiu montras signifon kaj fonetika komponanto kiu montras la prononcon de la hieroglifo. La fonetika parto Fei (非) troviĝas supre. Tamen, la hieroglifo Fei (非) povas ankaŭ signifi “erara”, “negativa” aŭ “neanta”. La malsupra parto estas la fonetika komponanto Yu (羽), kiu signifas “plumoj”.
#000009
La hieroglifo “Cui” (翠) ankaŭ sekvas tiun ĉi strukturon. La signifo de la hieroglifo estas esprimita per “Yu” (plumoj), kiu troviĝas en la supra parto dum la fonetika komponanto “Zu” (卒) estas en la malsupra parto. “Zu” kiu uzata aparte signifas “infanterio” aŭ “morto”.
#000010
Ĉar la fonemoj de ambaŭ hieroglifoj havas negativajn signifojn kaj ilia komuna morfemo Yu (羽, do “plumoj”) estas formita per du simpligitaj ĉinaj hieroglifoj “Xi” (习), kiuj estas la familinomo de la ĉina prezidento Xi Jinping, eksterlandaj ĉinaj disidentoj sukcese interpretas la terminon “Fei Cui” (jado) kun la signifo “neante Xi” kaj “Xi mortas”.
#000011
La politika signifo de jado (Fei Cui) iĝas ĉiam pli populara dum eksterlandaj ĉinaj disidentoj provas kampanji kontraŭ aspiro de Xi Jinping al la tria prezidenta oficperiodo dum la proksimiĝanta somera pintokunveno de la Ĉina Komunista Partio en Beidaihe.
#000013
La ĵus lanĉita “Jado-kampanjo” estas unu el tiaj klopodoj. La reta kampanjo kritikas Xi Jinping pro tio ke li kondukis Ĉinion al politika, ekonomia kaj homrajta malprogreso kaj urĝigas ĉinajn retumantojn paroli kontraŭ Xi uzante kradvortojn inkluzive de #faliguXi kaj #JadoKampanjo.
#000014
Plej novaj artikoloj pri Orienta Azio
#000015